సిద్ధివినాయక మహావినాయక దేవాలయం

సిద్ధివినాయక మహావినాయక దేవాలయం, మహారాష్ట్ర, థానే జిల్లా, కళ్యాణ్ తాలూకాలోని టిట్వాలా పట్టణంలో ఉన్న వినాయక దేవాలయం. టిట్వాలాలోని ఈ ప్రాంతం పూర్వకాలంలో కణ్వ ఋషి ఆశ్రయమని ఇక్కడి భక్తుల నమ్మకం. ఋషి కణ్వ ఆదేశానుసారం శకుంతల ఈ దేవాలయాన్ని నిర్మించిందని ప్రతీతి. ఇక్కడి వినాయకుడి ప్రతిమను పూజిస్తే విడిపోయిన వివాహిత జంటలు ఒక్కటవుతారని, కోరుకున్న వ్యక్తుల వివాహాలు సులువుగా జరుగుతాయని నమ్మకం కారణంగా ఈ దేవాలయానికి అధిక సంఖ్యలో భక్తులు వస్తుంటారు. మంగళవారం ఇక్కడ అధిక రద్దీ ఉంటుంది.

 చరిత్ర 
పురాణాల ప్రకారం.. శకుంతల నిర్మించిన సిద్ధివినాయక మహాగణపతి దేవాలయం చెరువు నీటి ప్రవాహం వలన మునిగిపోయింది. మొదటి పీష్వా మాధవరావు హయాంలో పట్టణంలోని కరువును పరిష్కరించడానికి, పట్టణానికి తాగునీరు అందించడానికి చెరువులో పూడిక తీసివేస్తుండగా, దేవాలయ శిథిలాలు, వినాయకుడి విగ్రహం బయటపడ్డాయి. అప్పుడు రాతితో దేవాలయ పునర్నిర్మాణం చేపట్టారు. పీష్వా మాధవరావు I వసాయి కోటను స్వాధీనం చేసుకున్న తర్వాత ఈ కొత్త దేవాలయంలో పురాతన వినాయకుడి విగ్రహాన్ని ప్రతిష్టించాడు. ప్రారంభంలో, ఈ దేవాలయం చాలా చిన్నదిగా, ఒక చెక్క సభా మండపంతో ఉండేది. కాలక్రమేణా పీష్వా దేవాలయం కూడా శిథిలమవడంతో, 1965-66లో, పునర్నిర్మాణ పనులు మళ్ళీ ప్రారంభించి,  ఖర్చుతో కొత్త దేవాలయాన్ని నిర్మించారు.

పేష్వాలు విరాళంగా ఇచ్చిన భూమి లకు అదనంగా  ) భూమిని సేకరించి ప్రస్తుత దేవాయం నిర్మించబడింది. ప్రధాన ద్వారం కుడివైపున శివలింగంతో కూడిన మరో గుడి ఉంది. దేవాలయానికి ఎదురుగా దీప గోపురం కూడా ఉంది. దేవాలయ (శిఖరం) అష్టవినాయకుని శిల్పాలతో అలంకరించబడింది.

 ఇతర వివరాలు 
మంగళవారం, చంద్రపక్షంలోని నాల్గవ రోజు వినాయకుడిని పూజించడానికి అనుకూలమైన రోజులుగా పరిగణించబడతాయి. వినాయక చవితి, వినాయక జయంతి మొదలైన పండుగలు ఇక్కడ జరుపుకుంటారు. ఆ పండుగల సందర్భాలలో పూజల కోసం 500,000 కంటే ఎక్కువ మంది భక్తులు హజరవుతారు. తరచుగా ఈ దేవాలయానికి ముంబై నుండి భక్తులు వస్తుంటారు.

 మూలాలు 

వర్గం:గణేశుని దేవాలయాలు
వర్గం:హిందూ దేవాలయాలు
వర్గం:మహారాష్ట్ర పుణ్యక్షేత్రాలు